cyanic-selkie/wikianc huggingface dataset:
संधारणीय ऊर्जा
दूसरी पीढ़ी की प्रौद्योगिकियाँ
अमेरिका में सड़कों पर आज ज्यादातर कारों के लिए 10% इथेनॉल के मिश्रणों पर गाड़ियाँ चलाई जा सकती हैं, तथा मोटर वाहन निर्माता पहले से ही बहुत अधिक इथेनॉल मिश्रणों पर चल सकने वाले मोटर वाहन डिज़ाइन कर उनके उत्पादन में जुट चुके है। फोर्ड, डेमलर क्रिसलर और जी एम उन उत्पादक कंपनियों से हैं जो ऐसी कार, ट्रक, मिनी वेंन बेच रहे हैं जो "लचीले ईंधन" के रूप में गैसोलीन के साथ इथेनॉल मिश्रण विविध श्रेणी में 85% तक का उपयोग क़र सकती हैं। 2006 के मध्य तक, अमेरिका की सड़कों पर इ85-अनुकूल लगभग छह लाख वाहन आ चुके थे।
तीसरी पीढ़ी की प्रौद्योगिकियाँ
"Third-generation technologies are not yet widely demonstrated or commercialised. They are on the horizon and may have potential comparable to other renewable energy technologies, but still depend on attracting sufficient attention and RD&D funding. These newest technologies include advanced biomass gasification, biorefinery technologies, solar thermal power stations, hot dry rock geothermal energy, and ocean energy."
- International Energy Agency
अंतर्राष्ट्रीय ऊर्जा एजेंसी के अनुसार नवीन जैव ईंधन प्रौद्योगिकी आजकल विकसित की जा रही है, ध्यान देने योग्य सेलुलोसिक इथेनॉल बायोरिफाइनरी के चलते भविष्य का जैव ईंधन विगत समय में जो सोचा गया था उसकी तुलना में बड़ी भूमिका निभाएगा. सेलुलोसिक इथेनॉल को मुख्यतः, अधिकांश पेड़ों की शाखाओं का निर्माण करने वाले अखाद्य सेलूलोज़ फाइबर से बने वनस्पति पदार्थ द्वारा बनाया जा सकता है। फसल के अवशेष (जैसे मकई के डंठल, गेहूं और चावल के भूसे), लकड़ी का बुरादा और नगरपालिका के ठोस अपशिष्ट आदि सेलुलोसिक बायोमास के संभावित स्रोत हैं। ऊर्जा प्रदान करने वाली समर्पित फसलें जैसे कि स्विचग्रास भी भरोसेमंद सेलूलोज़ का स्रोत हैं जिसे अमरीका के कई इलाकों में पैदा किया जा सकता है।
महासागर ऊर्जा के संदर्भ में कहा जाये तो यह तीसरी पीढ़ी की एक और प्रौद्योगिकी है। पुर्तगालमें विश्व की प्रथम वेवों की खेती है, जिसे अगुकाडोरा वेव फ़ार्म से जाना जाता है और जो 2007 से निर्माणाधीन है। फार्म प्रारंभ में तीन पेलामिस P -750 मशीनों का उपयोग क़र 2.25 मेगावाट ऊर्जा निर्माण करेगी. और लागत 8.5 मिलियन यूरो मुद्रा तक होने का अनुमान है। कार्यान्वयन सफलतापूर्वक करने के बाद, 2009 से पहले 525 मेगावॉट का उत्पादन करने के लिए 28 नयी मशीनों पर और 70 मिलियन यूरो मुद्रा निवेश किये जाने की संभावना है। फरवरी 2007 में, स्कॉटलैंड के स्कॉटिश कार्यकारीयों ने एक वेव फार्म हेतु 4 मिलियन पाउंड मुद्रा के अनुदान की घोषणा की जो कि स्कॉटलैंड में समुद्र शक्ति हेतु घोषित राशी 13 मिलियन पाउंड मुद्रा का एक हिस्सा है। यह विश्व का सबसे बड़ा फार्म होगा तथा चार पेलामिस मशीनों द्वारा 3 मेगावाट की इसकी क्षमता होगी. (वेव फार्म को भी देखें)
उत्पादन करने वाले निवेशकों और अधिकारियों के अनुसार सौर शक्ति के पैनल में नैनो तकनीक का प्रयोग होता है, जो सिलिकोन के अलग -अलग रेणुओं से परिपथ बना सकती है, पारंपरिक फोटोवोल्टाइक बैटरी कि तुलना में आधा निवेश ही हो सकता है। नैनो तकनीक से पतली तह वाले सौर पैनल के उत्पादन हेतु एक कारखाना बनाने के लिए नैनोसोलर संस्था ने निवेशकों से 100 मिलियन डालर सुरक्षित क़र लिए हैं। कंपनी ने एक योजना बनाई है जिसके अनुसार उत्पादन क्षमता कुल 430 मेगावाट की शिखर शक्ति युक्त सौर बैटरी प्रति वर्ष है। तक वाणिज्यिक उत्पादन शुरू किया गया और पहले पैनल की खेप ग्राहकों को 2007 के अंत तक भेज दी गयी।
वर्तमान के अधिकांश सौर ऊर्जा संयंत्रों को समान इकाइयों की सारणी में समायोजित किया जाता है जहाँ हर इकाई को लगातार व्यवस्थित किया जाता है जैसे, कुछ चरण बद्ध मोटर्स के साथ, ताकि प्रकाश परिवर्तक सूरज के प्रकाश पर केन्द्रित रहे। जिस तरह एन्जिन को नाटकीय रूप से स्टीयर किया जाता है ठीक उसी तरह प्रभावी रस्सी यांत्रिकी द्वारा किरणों को परिवर्तकों, जैसे कि, उच्च सौर शक्ति पैनलों पर केन्द्रित करने की लागत को कम किया जा सकता है। इस तकनीक में कई इकाइयों को रस्सियों के एक जाल से जोड़ा जाता है ताकि दो या तीन रस्सियों को खींचना ही पर्याप्त होकर सभी प्रकाश परिवर्तक एक साथ सूर्य की बदलती दिशा के अनुरूप सूर्य प्रकाश के केंद्र में आ जाये।
ऊर्जा सक्षमता
ऊर्जा अक्षयता की ओर अग्रसर होने के लिए, ना केवल ऊर्जा पूर्ति करने के तरीकों को बदलना होगा बल्कि ऊर्जा के उपयोग के तरीकों को भी बदलना होगा, एवं विभिन्न सेवाओं और वस्तुओं को आवश्यक ऊर्जा की मात्रा को भी घटाना अनिवार्य होगा। ऊर्जा समीकरण की माँगों के पक्ष में सुधार के अवसर प्रचुरता और विविधता पूर्ण हैं, ठीक उसी तरह जिस तरह पूर्ति के पक्ष में एवं महत्वपूर्ण व्याहारिक लाभ प्रदान करते हैं।
नवीकरणीय ऊर्जा और ऊर्जा सक्षमता, कहा जाता है कि कभी-कभार अक्षय ऊर्जा योजना के "जुड़वां खंभे" होते हैं। दोनों संसाधनों को क्रम में विकसित किया जाना चाहिए जिससे स्थिरता एवं कार्बन डाइऑक्साइड के उत्सर्जन में कमी बनी रहे. सक्षमता ऊर्जा की माँग को धीमा कर देती है जिसके चलते स्वच्छ ऊर्जा पूर्ति जैविक इंधन के उपयोग में कटौती कर सकती है। यदि ऊर्जा का उपयोग तेजी से बढ़ता है, तो अक्षय ऊर्जा विकास घटते लक्ष्य का पीछा करेगा. इसी तरह, यदि स्वच्छ ऊर्जा आपूर्ति पथ पर तेजी से बढ़ाई जाती हैं, तो इससे माँग में बढ़ोत्तरी घटने से कुल उत्सर्जन घटेगा, जिसके फलस्वरूप ऊर्जा स्रोतों से अनिवार्य रूप में कार्बन की मात्रा में कमी होगी. अक्षय ऊर्जा अर्थव्यवस्था के विषय में गंभीर दूर-दृष्टी के लिए नवीकरणीय ऊर्जा एवं सक्षमता, दोनों के प्रति प्रतिबद्धता अनिवार्य है।
नवीकरणीय ऊर्जा (और ऊर्जा सक्षमता) अब उन आला क्षेत्रों से नहीं रहे जिन्हें सरकारों और पर्यावरणविदों से ही बढ़ावा दिया जाता है। निवेश में बढ़ते स्तर और यह तथ्य कि ज्यादा पूंजी अधिक पारंपरिक वित्तीय अभिनेताओं से आ रही है इस बात का सुझाव है कि अक्षय ऊर्जा पर्याय अब मुख्यधारा में शुमार हो रहे हैं।
2007 में निवेश में वृद्धि हुई है जिससे कुल मिलाकर अक्षय ऊर्जा उपयोग की अधिक चौड़ाई एवं गहराई का एक समग्र चित्र बना। मुख्यधारा पूंजी बाजार "अब स्वच्छ ऊर्जा कंपनियों को स्वीकार करने के लिए पूरी तरह से तैयार है और स्वच्छ ऊर्जा निवेश को पूंजी की आवक का समर्थन भी प्राप्त है।"
हरित ऊर्जा
हरित ऊर्जा में शामिल हैं प्राकृतिक ऊर्जावान प्रक्रियां जिन्हें बहुत कम प्रदूषण के साथ इस्तेमाल किया जा सकता है। अनएरोबिक पाचन, भू-ऊष्मा ऊर्जा शक्ति, पवन ऊर्जा शक्ति, छोटे पैमाने पर पनबिजली, सौर ऊर्जा, बायोमास ऊर्जा, ज्वारीय शक्ति, तरंग ऊर्जा, सभी उसी श्रेणी में आते हैं। कुछ परिभाषाओं में जलाए जाने लायक कचरे से प्राप्त शक्ति भी शामिल है।
कुछ लोग जिनमें जॉर्ज मौन्बिओट और जेम्स लवलॉक भी शामिल हैं, ने विशेष रूप से परमाणु शक्ति को हरित ऊर्जा के रूप में वर्गीकृत किया है। ग्रीनपीस जैसे अन्य लोग सहमत नहीं हैं, एवं दावा करते हैं कि रेडियोधर्मी कचरे से संबद्ध समस्या तथा चेरनोबिल दुर्घटना आपदा जैसी परमाणु दुर्घटनायें पर्यावरण और मानवता के समक्ष अस्वीकार्य जोखिम पेश करती हैं।
कोई भी शक्ति स्रोत पूरी तरह से प्रभावों से मुक्त नहीं है। सभी ऊर्जा स्रोतों के लिए ऊर्जा की आवश्यकता होती है और वे कुछ परिमाण में प्रौद्योगिकी के निर्माण से उत्पन्न प्रदूषण को जन्म देते हैं।
कई देशों में, जिनमें सामान्य वाहक व्यवस्था है, उनमें विद्युत खुदरा बिक्री की व्यवस्था उपभोक्ताओं को हरित विद्युत प्रदान करने में सहायक है, जिसे वे उपभोक्ता अथवा हरित ऊर्जा /नवीनीकरण ऊर्जा प्रदाता से ले सकते हैं।
जब ऊर्जा बिजली नेटवर्क से खरीदी जाती है, तो उपभोक्ता तक पहुंचने वाली ऊर्जा शक्ति आवश्यक नहीं कि हरित ऊर्जा स्रोत से निर्मित की गयी हो। स्थानीय उपभोक्ता कंपनी, बिजली कंपनी, या राज्य सत्ता मध्यस्थता से खरीदी जाने वाली बिजली जो कि बिजली उत्पादकों से खरीदी जाती है जो जैव इंधन से भी निर्मित की हुई हो सकती है या परमाणु अथवा नवीकरणीय ऊर्जा स्रोतों से भी बनाई हो सकती है। कई देशों में हरित ऊर्जा वर्तमान में बिजली की एक बहुत थोड़ी मात्रा ही प्रदान करती है, आम तौर पर समग्र प्रदीप्त ऊर्जा मात्रा का 2 से 5% योगदान ही हरित ऊर्जा का है। संयुक्त अमेरिका के कुछ राज्यों में, स्थानीय सरकारों ने समुदाय विकल्प एकत्रीकरण तथा सौर बंधों का उपयोग कर प्रादेशिक विक्रय पूल/सेतु बनाए है जिनसे नवीकरणीय मिश्रित अथवा उच्च ऊर्जा का 51% हिस्सा ख़रीदा जा सके, जैसे कि सैन फ्रांसिस्को शहर में किया गया है।
हरित ऊर्जा कार्यक्रम में भाग लेकर एक उपभोक्ता, उपयोग किये जा रहे ऊर्जा स्रोत पर प्रभाव डाल अंततः हरित ऊर्जा के प्रसार और उपयोग में सहायक होता है। वे उपभोक्ता इस माध्यम से नीति निर्माताओं को यह संदेश भी देते हैं कि वे नवीकरणीय ऊर्जा का समर्थन करते हुए उसका मूल्य देने को तैयार हैं। हरित ऊर्जा उपभोक्ता या तो उपयोगिता कंपनियों को हरित ऊर्जा, जिसे वे समूह से खरीदते हैं (इस प्रकार गैर हरित ऊर्जा के खरीदी की मात्रा को घटाते हैं), उसकी मात्रा को बढ़ाने के लिए बाध्य करते हैं, अथवा हरित ऊर्जा प्रदाता के माध्यम से वे हरित ऊर्जा कोष की राशि में वृद्धि करते हैं। यदि अपर्याप्त हरित ऊर्जा स्रोत उपलब्ध हों तो उपयोगिता एजेंसी को चाहिए कि नवीन स्रोत बनाएं अथवा किसी तीसरे पक्ष रूपी एजेंसी से अनुबंध कर हरित ऊर्जा प्रदान की जा सके, ठीक इतनी मात्रा में निर्माण कराएँ। हालाँकि, उपभोक्ता के पास अपने द्वारा खरीदी गयी बिजली के "हरित" होने संबंधी जाँच का कोई साधन नहीं होता है।
नीदरलैंड जैसे कुछ देशों में, बिजली कम्पनियां अपने ग्राहकों द्वारा इस्तेमाल के बराबर मात्रा की 'हरित शक्ति' खरीदने की गारंटी देती हैं। डच सरकार ने प्रदूषण कर से हरित ऊर्जा को छूट दी है जिसका अर्थ यह है कि हरित ऊर्जा अन्य ऊर्जा से महंगी नहीं है।
हालाँकि, इन वितरण समस्याओं को दूर करने की पहल के लिए कई प्रस्ताव दिए जा रहे हैं। सबसे पहले, संयुक्त राज्य अमरीका का CO2 उत्सर्जन कम करने के लिए और वैश्विक वार्मिंग की गति धीमी करने हेतु संरक्षण के माध्यम से सबसे प्रभावी तरीके से प्रयास जरुरी है। अमेंरिकी विद्युत ग्रिड के मौजूदा विरोधियों ने भी ग्रिड के विकेंद्रीकरण की वकालत की है। यह प्रणाली प्रसारण में खोने वाली ऊर्जा की मात्रा कम कर क्षमता में वृद्धि करेगी। यह आर्थिक रूप से व्यवहार्य भी रहेगा क्योंकि माँग को ध्यान में रखकर बनाई जा रही पावर लाइनों की मात्रा को कम किया जा सकेगा। इस प्रणाली में ऊष्मा एवं शक्ति को मिलाकर अतिरिक्त लाभ और सहायता अर्जित की जाएगी और लगभग 80-90% तक क्षमता बढ़ाने में मदद होगी। यह एक उल्लेखनीय वृद्धि है जो कि वर्त्तमान में जीवाश्म ईंधन पौधों से प्राप्त 34% से काफी अधिक है।
हमारी बिजली ग्रिड में सुधार के लिए एक आधुनिक अवधारणा यह है कि माइक्रोवेव को सीधे पृथ्वी कक्षा में स्थित उपग्रहों या चाँद से जब और चाहे जहाँ माँग हो उन स्थानों पर प्रक्षेपित किया जाये। सौर ऊर्जा से उत्पन्न की जाने वाली शक्ति को इस प्रणाली के तहत चन्द्र सतह पर हासिल किया जायेगा, "प्राप्तकर्ता चौडे तम्बुनुमा आकार की संरचना होगी जो माइक्रोवेव प्राप्त करने और उन्हें बिजली में परिवर्तित करने का काम करेगी।" 2000 में नासा ने कहा कि इस तकनीक पर काम करना लाभप्रद है लेकिन इतनी जल्द अभी से यह बताना सही नहीं की यह लागत प्रभावी होगी अथवा नहीं।
निसर्ग और हरित विद्युत को शीर्ष में रखने वाली वर्ल्ड वाइड फंड फॉर नेचर जैसी कई किस्म की संस्था/संगठनों ने यूजीन ग्रीन ऊर्जा मानक की निर्मिती की है जिसके तहत राष्ट्रीय हरित बिजली प्रमाणीकरण योजनाओं को सुनिश्चित किया जा सकेगा यह निश्चित करने के लिए कि हरित बिजली की खरीदी अतिरिक्त नवीन हरित ऊर्जा के स्रोत के प्रावधान के तारतम्य में है अथवा नहीं।
स्थानीय हरित ऊर्जा तंत्र /प्रणालियाँ
जो लोग तीसरे पक्ष के हरित ऊर्जा से जुड़े पावर ग्रिड वाले दृष्टिकोण से संतुष्ट न हो वे खुद के स्थानीय आधार वाले नवीकरणीय ऊर्जा तंत्र स्थापित कर सकते हैं। सौर से पवन और यहाँ तक कि कुछ प्रकरणों में स्थानीय पन बिजली से नवीकरणीय ऊर्जा विद्युत तंत्र, कई प्रकार में से कुछ नवीकरणीय ऊर्जा तंत्र स्थानीय रूप से उपलब्ध है। इसके अतिरिक्त, जो लोग अपने घरों को नवीकरणीय ऊर्जा से गर्म या ठंडा करना चाहे, उनके लिए भू-ऊष्मा पम्प तंत्र मौजूद है जो जमिन के कुछ फिट निचे जमिन के स्थिर तापक्रम, जो कि लगभग 7 -15 सेल्सियस डिग्री है, का प्रयोग करता है, यह सब पारंपरिक प्राकृतिक गैस और पेट्रोलियम द्वारा ऊष्मा अर्जित करने के पर्याय है।
संयुक्त राज्य अमेरिका में इस दृष्टिकोण का लाभ यह है कि कई राज्य अक्षय/नवीकरणीय ऊर्जा प्रणाली स्थापित करने हेतु लागत में छुट और प्रोत्साहन प्रदान करते हैं। अमेंरिकी राज्यों में कैलिफोर्निया, मैसाचुसेट्स और कई अन्य राज्यों में, सामुदायिक ऊर्जा आपूर्ति के लिए समुदायों में समुदाय विकल्प एकत्रीकरण नामक एक नया दृष्टिकोण अपनाया जा रहा है, जिसके अंतर्गत इस ऊर्जा की माँग करने पर नगरपालिका के बंधन शिथिल कर विकास के लिए वित्तीय सहायता हरित ऊर्जा संसाधनों के उपयोग पर की जाती है। व्यक्तियों को आमतौर पर आश्वासन दिया जाता है कि जिस बिजली का वे उपयोग कर रहे हैं वास्तव में वह एक हरित रंग की ऊर्जा ही है जो कि उनके नियंत्रण के हरित ऊर्जा स्रोत से निर्मित है। इस तंत्र का भुगतान होते ही अक्षय/ नवीकरणीय ऊर्जा का मालिक खुद की नवीकरणीय विद्युत ऊर्जा की निर्मिती अनिवार्य रूप से बिना लागत के कर अतिरिक्त उत्पाद को स्थानीय उपयोगिता केंद्र को नफे के साथ बेच सकता है।
हरित ऊर्जा का उपयोग
अक्षय/नवीकरणीय ऊर्जा के उत्पादन के बाद उसे उपयोग में लाने वाले माध्यम में संग्रहित किया जाता है, यह माध्यम स्वायत्त उपकरण होते है और इसके साथ ही इसे वाहनों पर भी संग्रहित किया जा सकता है। उसी तरह सुदूर इलाकों में (अर्थात वे क्षेत्र जो मुख्य विद्युत ग्रिड से जुड़े नहीं है) घरेलु विद्युत प्रदान करने के लिए ऊर्जा भण्डारण की आवश्यकता होती है ताकि नवीकरणीय ऊर्जा के साथ इस्तेमाल हो सके। बाद के प्रकरण में की ऊर्जा निर्मिती और उपभोग तंत्र साधारणतः स्वयं कार्यकारी शक्ति तंत्र होते है।
कुछ उदाहरण:
अक्षय/नवीकरणीय ऊर्जा के विद्युत संयंत्र ऊर्जा का निरंतर प्रवाह प्रदान करते हैं। उदाहरण के तौर पर- पनबिजली संयंत्र, समुद्र तापीय संयंत्र, आसमाटिक विद्युत संयंत्र सब एक विनियमित गति से शक्ति प्रदान करते हैं और किसी भी क्षण में वे इस तरह बिजली स्रोत के रूप में उपलब्ध हैं (रात में भी, निस्तभ्द हवा के क्षणों में भी)। लेकिन वर्तमान में, स्थिर प्रवाह अक्षय/नवीकरणीय ऊर्जा संयंत्रों की संख्या बहुत थोड़ी हैं जो ऊर्जा की माँग को दिन के उस समय पूरा नहीं कर पाती जब अनियमित ऊर्जा निर्माण करने वाले नवीकरणीय ऊर्जा संयंत्र शक्ति का उत्पादन नहीं कर पाते।
जीवाश्म ईंधन और परमाणु ऊर्जा संयंत्रों को हरा करने के अलावा, अन्य पर्याय है मात्र नवीकरणीय स्रोतों से वितरण और शक्ति का त्वरित उपयोग किया जाये। इस व्यवस्था में ऊर्जा का दुबारा भंडारण आवश्यक नहीं होता। उदाहरण के लिए, ट्रेस (TREC) ने प्रस्ताव दिया है कि सौर ऊर्जा का वितरण सहारा से यूरोप तक वह करने को तत्पर है। यूरोप सहारा और अन्य देशों को हवा और सागर से निर्मित बिजली वितरित कर सकता है। इस तरह से ऊर्जा की निर्मिती किसी भी समय पर तथा ग्रह के किसी भी बिंदु पर की जा सकती है क्योंकि सूर्य या हवा सदैव विद्यमान हैं अथवा सागर की वेवों और धाराओं में सदैव सरगर्मी बनी रहती है। यह विकल्प हालाँकि अल्पावधि में संभव नहीं है, इसलिए जीवाश्म ईंधन और परमाणु शक्ति अब भी ऊर्जा के मुख्य स्रोत हैं मुख्य तार बिजली नेट पर और रातोंरात उन्हें विस्थापित करना संभव नहीं है।
कई बड़े पैमाने पर ऊर्जा भंडारण के सुझाव ग्रिड के सम्बन्ध में पूर्ण किये जा चुके हैं। यह क्षमता में सुधार कर ऊर्जा के नुकसान को कम करता है किन्तु स्थानांतरण ऊर्जा भंडारण हेतु मुख्य ग्रिड तक एक बहुत महँगा समाधान है। कुछ संभावित लागत राशि को कम किया जा सकता है ऊर्जा भंडारण उपकरणों का प्रयोग कर जिन्हें उपभोक्ता खरीदता है और न की राज्य। एक उदाहरण है कार बैटरी का जो निजी वाहनों में प्रयुक्त होती है, जो कि दुगनी हो जाएगी ऊर्जा बफर के रूप में, विद्युत ग्रिड के लिए। हालाँकि, लागत के अलावा, इस किस्म के तंत्र को सेट करना एक निहायत जटिल और कठिन प्रक्रिया होगी। इसके अलावा, ऊर्जा भंडारण पात्र जैसे कि कार की बैटरीयां भी ऐसी सामग्री से बनाई जाती हैं जो पर्यावरण के लिए खतरा है (जैसे सल्फ्यूरिक एसिड)। बैटरीयों का संयुक्त उत्पादन इतनी बड़ी आबादी के लिए भी पर्यावरण के हित में न होगा। कार बैटरी के अलावा हालाँकि, अन्य बड़े पैमाने वाले ऊर्जा भंडारण सुझाव ग्रिड के लिए पूरे किये गए हैं जो कम प्रदूषणकारी ऊर्जा वाहक हैं (जैसे संपीड़ित हवा टैंक और पहिया अथवा फ्लाई व्हील}।
यूरोपीय संघ
11 फ़रवरी 2004 की यूरोपीय संसद और परिषद का निर्देशन 2004/8/EC जो सह उत्पादन उन्नति ज्ञापन है, जो कि उपयोगी ऊर्जा आंतरिक बाजार के विषय पर है, उसमें अनुच्छेद 5 शामिल है (उच्च क्षमता सह उत्पादन से विद्युत का उगम- कि हामी)।
हरित रंग की ऊर्जा आपूर्ति प्रमाणन योजना का आरंभ यूनाइटेड किंगडम में फरवरी 2010 में शुरू किया गया था। यह ऊर्जा नियंत्रक, ओफ्जेम, के नियामक दिशा निर्देशों को लागू करता है और पारदर्शिता के लिए अनिवार्य शर्तों को निर्थारित कर विक्रय की मिलान नवीकरणीय ऊर्जा आपूर्ति एवं अतिरिक्तता के आधार पर करता है।
संयुक्त राज्य अमेरिका
यूनाइटेड स्टेट्स डिपार्टमेंट ऑफ एनर्जी (डीओइ), पर्यावरण संरक्षण एजेंसी (EPA) और संसाधन समाधान के लिए केंद्र (सीआरएस) बिजली की स्वैच्छिक खरीद नवीकरणीय ऊर्जा स्रोतों से हो तो (जिसे नवीकरणीय विद्युत या हरित बिजली कहते है) हरित ऊर्जा के रूप में मान्यता प्रदान करते हैं।
जैसे कि NREL डेटा ने ज्ञात किया है नवीकरणीय ऊर्जा खरीदने का सर्वाधिक लोकप्रिय तरीका यह है कि उसे नवीकरणीय ऊर्जा प्रमाणपत्रों (आरईसी) के माध्यम से ख़रीदा जाएँ। प्राकृतिक विपणन संस्थान {NMI} द्वारा सर्वेक्षण के अनुसार 55 प्रतिशत अमेंरिकी उपभोक्ता चाहते है।
अमेरिका पर्यावरण संरक्षण एजेंसी (USEPA) ग्रीन पावर भागीदारी एक स्वैच्छिक कार्यक्रम है जिसके तहत नवीकरणीय बिजली की संगठनात्मक खरीद में दक्ष सलाह, तकनीकी सहायता, उपकरण और संसाधन कि सहायता की जाती है। इससे संगठनॉ को नवीकरणीय ऊर्जा खरीदने पर लेन - देन में कम लागत की मदद मिल सकती है, कार्बन फुटप्रिंट में कमी होती है और हितधारकों के लिए महत्वपूर्ण नेतृत्व संवाद प्रस्थापित हो सकता है।
नाभिकीय शक्ति
यह कहा जाता है कि परमाणु नाभिक में अक्षयता की क्षमता है, जैसे कि ब्रीडर रिएक्टरों का उपयोग। बहरहाल, इसके साथ अक्सर तर्क दिया जाता है कि इसकी भूमिका में महत्तवपूर्ण वृद्धि से पहले इसकी गंभीर चुनौतियों से निपटना अनिवार्य है।
नाभिकीय ऊर्जा के दो संभावित स्रोत हैं। सभी मौजूदा नाभिकीय ऊर्जा संयंत्रों में विखंडन का प्रयोग किया जाता है। संलयन वह प्रक्रिया है जो तारों (सूरज सहित) को ऊर्जा प्रदान करती है लेकिन पृथ्वी पर प्रयोग के लिए अव्यावहारिक है। उपरोक्त दोनों प्रकारों में सक्रिय संरचनात्मक पदार्थों के रूप में रेडियोधर्मी कचरे का निर्माण होता है जो कि स्थायित्व संबंधी मुद्दों में से एक है। ध्यान दें कि He3-डी संलयन या प्रोटॉन-बोरान संलयन जैसे एन्यूट्रोनिक संलयन काफी कम या लगभग शून्य रेडियोधर्मिता का उत्पादन करते हैं किन्तु उन्हें फ्यूज करना काफी कठिन होता है।
विखंडन जनित ऊर्जा का दीर्घकालिक स्थायित्व, खनन के लिए उपलब्ध यूरेनियम और थोरियम की मात्रा, ऑपरेटरों द्वारा सुरक्षित रूप से कचरे का निस्तारण करने की क्षमता, तथा लगातार बड़ी दुर्घटनाओं की रोकथाम पर निर्भर करता है। ईंधन के भंडार के लिए अनुमान व्यापक रूप से भिन्न हैं। संलयन जनित ऊर्जा का दीर्घकालिक स्थायित्व इस बात पर निर्भर है कि, एक व्यावहारिक और सस्ती प्रौद्योगिकी विकसित की जा सकती है या नहीं।
नाभिकीय ऊर्जा की तकनीकी अक्षयता
क्रिस्टीन टोड व्हिटमैन और पैट्रिक मूर (दोनों क्लीन और सुरक्षित ऊर्जा गठबंधन संस्थान के सह सभापति हैं) जैसे समर्थकों का भी दावा है कि परमाणु ऊर्जा भी उतनी ही पर्यावरण के अनुकूल है जितनी कि अन्य पारंपरिक नवीकरणीय स्रोतों से प्राप्त ऊर्जा, इसलिए उसे वैश्विक वार्मिंग का निदान और विश्व में ऊर्जा की बढ़ती माँग को देखते हुए उपयुक्त समझा जा सकता है। वे इस तरफ भी ध्यान देते हैं कि परमाणु बिजली संयंत्र, एक बार बनाने के बाद और उन्हें बंद करने की प्रक्रिया शुरू करने के पहले तक बहुत कम मात्रा में कार्बन डाइऑक्साइड का उत्सर्जन करते हैं तथा ईंधन जीवाश्म की तुलना में काफी कम मात्रा में रेडियोधर्मी कचरे का उत्पादन करते हैं। रॉबर्ट ब्राइस का तर्क है कि भविष्य में परमाणु शक्ति हावी और अपरिहार्य रहेगी क्योंकि यह कम कार्बन शक्ति उत्सर्जित करने वाली किसी भी अन्य विधि से ऊर्जा घनत्व, विश्वसनीयता और प्रति यूनिट अपेक्षित भूमि के संदर्भ में स्वाभाविक रूप से बेहतर है। कुछ लोग इस आधार पर इस दावे का विरोध करते हैं कि यदि सरकार भारी सब्सिडी न दे और यदि ऐसे खतरनाक अपशिष्ट घटकों के भण्डारण के लिए सरकारी निकायों का उपयोग न किया जाए, तो लागत की दृष्टी से परमाणु विकल्प महंगा साबित होगा।
टेलीग्राम
टेलीग्राम से पैसे कैसे कमाए टेलीग्राम मेसेंजर विश्व स्तर पर सुलभ फ्रीमियम, क्रॉस-प्लेटफ़ॉर्म, गुप्तलिखित, क्लाउड-आधारित और केन्द्रीकृत त्वरित सन्देश सेवा है। अनुप्रयोग वैकल्पिक अन्त पर्यन्त अन्त गुप्तलिखित संवाद भी प्रदान करता है, जिसे गुप्त संवाद और वीडियो दूरभाष, वीओआईपी, संचिका साझाकरण और कई अन्य सुविधाओं के रूप में जाना जाता है। इसे 14 अगस्त 2013 को iOS के लिए और 20 अक्टूबर 2013 को ऐन्ड्रॉइड हेतु आरम्भ किया गया था। टेलीग्राम के सर्वर विश्व भर में पांच डेटा केन्द्रों के साथ विश्व के विभिन्न भागों में वितरित किए जाते हैं, जबकि परिचालन केन्द्र दुबई, संयुक्त अरब अमीरात में स्थित है।    ऐण्ड्रॉइड, आईओएस, विण्डोज़, मैक ओएस और लिनक्स के लिए आधिकारिक अनुप्रयोगों सहित स्मार्ट दूरदर्शन , डेस्कटॉप और मोबाइल प्लेटफॉर्म के लिए विभिन्न सेवार्थी अनुप्रयोग उपलब्ध हैं (यद्यपि पंजीकरण के लिए आईओएस या ऐण्ड्रॉइड उपकरण और एक कार्यवान दूरभाषांक की आवश्यकता होती है) । टेलीग्राम के दो आधिकारिक जाल जुड़वा अनुप्रयोग, वेबके और वेबज़ी, और कई अनौपचारिक ग्राहक भी हैं जो टेलीग्राम के प्रोटोकॉल का प्रयोग करते हैं।  टेलीग्राम के आधिकारिक घटक मुक्त स्रोत हैं , सर्वर के अपवाद में जो बन्द-स्रोत और मालिकाना है।
अबू बक्र सिराजुद्दीन
मार्टिन लिंग्स (24 जनवरी 1909 - 12 मई 2005), जिन्हें अबू बक्र सिराजुद्दीन के नाम से भी जाना जाता है, एक अंग्रेजी लेखक, इस्लामी विद्वान और दार्शनिक थे। स्विस तत्वमीमांसा फ्रिथजॉफ शुआन के एक छात्र और विलियम शेक्सपियर के काम पर एक निर्णायक थे, उन्हें पुस्तक 'मुहम्मद: हिज लाइफ बेस्ड ऑन द अर्लीस्ट सोर्सेज' के लेखक के रूप में भी जाना जाता है जो पहली बार 1983 में प्रकाशित हुई थी और अभी भी प्रिंट में है। उन्होंने 1940 में इस्लाम धर्म अपना लिया।
प्रारंभिक जीवन और शिक्षा
लिंग्स का जन्म बर्नेज, मैनचेस्टर में 1909 में एक प्रोटेस्टेंट परिवार में हुआ था। युवा लिंग्स ने अपने पिता के रोजगार के कारण संयुक्त राज्य अमेरिका में महत्वपूर्ण समय बिताते हुए, कम उम्र में यात्रा करने का परिचय प्राप्त किया। लिंग्स ने क्लिफ्टन कॉलेज [3] में भाग लिया और मैग्डेलन कॉलेज, ऑक्सफोर्ड गए , जहां उन्होंने अंग्रेजी भाषा और साहित्य में बी.ए. प्राप्त किया। मैग्डलेन में, वह एक छात्र था और फिर सीएस लुईस का करीबी दोस्त था। ऑक्सफ़ोर्ड से स्नातक करने के बाद लिंग्स लिथुआनिया में व्यातुतास मैग्नस विश्वविद्यालय गए, जहाँ उन्होंने एंग्लो-सैक्सन और मध्य अंग्रेजी पढ़ाया
ऑक्सफ़ोर्ड में रहने के दौरान सबसे महत्वपूर्ण घटना रेने गुएनोन, एक फ्रांसीसी तत्वमीमांसा और मुस्लिम धर्मान्तरित फ्रिथजॉफ़ शुआन से मिलना थी। इसके बाद, लिंग्स अपने शेष जीवन के लिए शुआन के शिष्य और प्रतिपादक बने रहे।
कैरियर
1939 में, लिंग काहिरा, मिस्र गए , एक दोस्त से मिलने के लिए जो रेने गुएनॉन के सहायक थे। काहिरा पहुंचने के तुरंत बाद, उनके दोस्त की मृत्यु हो गई और लिंग्स ने अरबी का अध्ययन करना शुरू कर दिया । काहिरा एक दशक से अधिक समय तक उनका घर बना रहा; वह काहिरा विश्वविद्यालय में एक अंग्रेजी भाषा के शिक्षक बने और सालाना शेक्सपियर के नाटकों का निर्माण किया। लिंग्स ने 1944 में लेस्ली स्माले से शादी की और पिरामिड के पास एक गांव में उसके साथ रहने लगे। मिस्र में आराम से बसने के बावजूद, लिंग्स को ब्रिटिश विरोधी गड़बड़ी के बाद 1952 में छोड़ने के लिए मजबूर किया गया था।
1948 में लिंग। यूनाइटेड किंगडम लौटने पर उन्होंने अपनी शिक्षा जारी रखी, अरबी में बीए और स्कूल ऑफ ओरिएंटल एंड अफ्रीकन स्टडीज (लंदन विश्वविद्यालय) से पीएचडी की उपाधि प्राप्त की । उनकी डॉक्टरेट थीसिस अल्जीरियाई सूफी अहमद अल-अलवी पर एक किताब बन गई। 1959 में अपने डॉक्टरेट को पूरा करने के बाद, लिंग्स ने ब्रिटिश संग्रहालय और बाद में ब्रिटिश लाइब्रेरी में काम किया, पूर्वी पांडुलिपियों और अन्य शाब्दिक कार्यों की देखरेख की, 1970-73 में ओरिएंटल मुद्रित पुस्तकों और पांडुलिपियों के रक्षक के पद तक पहुंचे। तुलनात्मक धर्म में अध्ययन पत्रिका में भी उनका लगातार योगदान रहा।
इस पूरी अवधि के दौरान एक लेखक, लिंग के जीवन की अंतिम तिमाही में उत्पादन में वृद्धि हुई। जबकि अहमद अल-अलावी पर उनकी थीसिस के काम को अच्छी तरह से माना जाता था, उनका सबसे प्रसिद्ध काम मुहम्मद की जीवनी थी, जिसे 1983 में लिखा गया था, जिसने उन्हें मुस्लिम दुनिया में प्रशंसा और पाकिस्तान और मिस्र की सरकारों से पुरस्कार प्राप्त किया। इस्लामाबाद में राष्ट्रीय सीरत सम्मेलन में उनके काम को "अंग्रेजी में पैगंबर की सर्वश्रेष्ठ जीवनी" के रूप में प्रतिष्ठित किया गया था। उन्होंने बड़े पैमाने पर यात्रा करना भी जारी रखा, हालांकि उन्होंने केंट में अपना घर बना लिया था। 12 मई 2005 को उनका निधन हो गया।
लिंग्स और अबू बिलाल मुस्तफा अल-कनादी नाम के एक सलाफिस्ट विद्वान ने लिंग की मुहम्मद की जीवनी के कुछ खातों के बारे में सार्वजनिक बहस की थी। एक्सचेंज सऊदी राजपत्र द्वारा प्रकाशित किया गया था।
शेक्सपियर छात्रवृत्ति में उनका योगदान शेक्सपियर के नाटकों में पाए जाने वाले गहरे गूढ़ अर्थों और स्वयं शेक्सपियर की आध्यात्मिकता को इंगित करना था। शेक्सपियर पर लिंग्स की किताबों के हाल के संस्करणों में चार्ल्स, प्रिंस ऑफ वेल्स द्वारा प्रस्तावना शामिल है। अपनी मृत्यु से ठीक पहले उन्होंने इस विषय पर एक साक्षात्कार दिया था, जिसे मरणोपरांत शेक्सपियर की आध्यात्मिकता: एक परिप्रेक्ष्य फिल्म में बनाया गया था। डॉ. मार्टिन लिंग्स के साथ एक साक्षात्कार।
फूलचंद गुप्ता
फूलचंद गुप्ता (जन्म 30 अक्टूबर 1958) भारतीय हिंदी और गुजराती भाषा के कवि, लेखक और अनुवादक हैं। वह हिम्मतनगर, गुजरात, भारत से हैं । उन्होंने गुजराती दलित साहित्य में महत्वपूर्ण योगदान दिया है। राज्य हिंदी साहित्य अकादमीने उन्हें २०१३ में अपनी पुस्तक ख्वाबगाहों की सदी है के लिए सम्मानित किया है। उनको अपनी किताब इसी माहौल में के लिए शफदर हाशमी पुरस्कार से (2000) सन्मानित किया गया है।
प्रारंभिक जीवन
उनका जन्म भारतीय राज्य उत्तर प्रदेश के फैजाबाद जिले के रुदौली शहर के एक गांव अमराईगांव में हुआ था । उनके माता-पिता जगतनारायण और सावित्रीदेवी थीं। उन्होंने अपनी प्राथमिक शिक्षा १९६९ में अमराईगांव प्राथमिक विद्यालय से पूरी की। १९७० में अहमदाबाद आकर उन्होंने १९७४ में जनता हिंदी हाईस्कूल नरोडा से अपनी स्कूली शिक्षा (ओल्ड एसएस.सी) पूरी की। उन्होंने १९७८ में सरदार वल्लभभाई पटेल कॉमर्स महाविद्यालय, अहमदाबाद से अपना बैचलर ऑफ कॉमर्स पूरा किया। अपनी करियरके शुरूआती सालोमे ३ साल तक वो साइकिल फैक्ट्री में काम करते थे।
१९८२ में उन्होंने अहमदाबाद के एचके आर्ट्स कॉलेज ज्वाइन किया और १९८५ में अंग्रेजी साहित्य में बैचलर ऑफ आर्ट्स प्राप्त किया। उन्होंने गुजरात विश्वविद्यालय के स्कूल ऑफ लैंग्वेजीज से १९८७ में मास्टर ऑफ आर्ट्स किया । उसी साल उन्होंने भवन के सेंटर अहमदाबाद से पत्रकारिता में स्नातकोत्तर डिप्लोमा किया। फिर १९९३ में उन्होंने गुजरात विश्वविद्यालय से हिंदी साहित्य में मास्टर ऑफ आर्ट्स प्राप्त किया। उन्होंने अपने शोध कार्य इक्कीसवी सदी के प्रथम दशम के हिंदी उपन्यासों मे दलित, नारी एवम वर्गिय चेतना के लिए वीर नर्मद दक्षिण गुजरात विश्वविद्यालय से २०१३ में पीएचडी की पदवी प्राप्त की। उन्होंने उत्तमभाई पटेल के नेतृत्व में यह शोध कार्य किया।
करियर
गुप्ता ने अपने करियर की शुरुआत १९८० में अहमदाबाद की एक निजी ट्रांसपोर्ट कंपनी में क्लर्क के तौर पर की थी। १९८७ से १९८८ तक उन्होंने दैनिक 'यंग इंडिया' में पत्रकार के रूप में कार्य किया। १९८९ में उन्होंने अंग्रेजी साहित्य के प्रोफेसर के रूप में सोनासन के साबरग्राम विद्यापीठ से जुडे।
उन्होंने अपने स्कूल के दिनों में कविताएं लिखना शुरू किया था। उनकी पहली कविता १९७३ में प्रकाशित हुई थी। इसके बाद उनकी रचनाओं को 'हंसा', 'समकालीन भारतीय साहित्य', 'अंग्रेजी साहित्य', 'निरीक्षक', 'नवनीत समर्पण' और 'कुमार' सहित गुजराती और हिंदी साहित्यिक पत्रिकाओं में प्रकाशित किया गया।
लेखन-यात्रा
उन्होंने हिंदी और गुजराती में कविताएं, लघु कथाएं और निबंध लिखे हैं। उन्हें हिंदी साहित्य में क्रांतिकारी कवि के रूप में जाना जाता है।
हिंदी में कविताओं का पहला संग्रह 'इसी महौल में', १९९७ में प्रकाशित किया गया था, इसके बाद 'सांसत में है कबूतर' (२००३), 'कोई नही सुनाता आग के संस्मरण' (२००६), 'गांधी अंतरमन' (२००८) (गुजराती), ख्वाबख्वाहो की सदी है' (२००९), 'राख का ढेर' (२०१०), 'महागाथा' (२०११), 'कोट की जेब से झांकती पृथ्वी' (२०१२), 'दीनू और कौवे' (२०१२), 'झरने की तरहा' (२०१३), 'फूल और तितली' (२०१४), 'आरझू-ए-फूलचंद' (२०१५), 'प्रथम दशक के उपन्यास और मुक्ति चेतना' (२०१६) और 'जेम्स ओन ग्रास टिप्स ' (२०१८) (अंग्रेजी) उनके अन्य प्रकाशित पुस्तक है। उन्होंने रघुवीर चौधरी के गुजराती उपन्यास 'लागणी' का 'लगाव' और 'इच्छावर का 'दरार' नाम से हिंदी में अनुवाद किया है।
वस्तुतः फूलचंद के काव्य को पढ़ना काव्य के नए स्वर से जुड़ना है।उनका स्वर क्रांति का परिवर्तनधर्मी स्वर है।फूलचंद गुप्ता की कविता आंदोलनधर्मी कविता है।उसकी बानगी एक प्रतिबद्ध एवं प्रखर मार्क्सवादी क्रांतिकारी कवि की बानगी है,एक बेहतर समाज के निर्माण के लिए प्रतिश्रुत।फूलचंद ने कविता, कविता के लिए नहीं लिखी, बदलाव के लिए लिखी है।सामाजिक बदलाव के लिए, बेहतर समाज के निर्माण के लिए।इसीलिए उन्होंने शब्दों को तराशा है।आज जब टूटन और बिखराव का दौर अपने सर्वोच्च शिखर पर है,फूलचंद की कविताएं आशा का स्वर उकेरती हैं।वस्तुतः वे कविता द्वारा चेतना की धार को तेज करना चाहते हैं।
पुरस्कार और सम्मान
उन्होंने २००० में अपनी पुस्तक इसी माहौल मे (१९९७) के लिए शफदर हाशमी पुरस्कार जीता । गुजरात राज्य की हिंदी साहित्य अकादमी ने उन्हें २०१४ में अपनी पुस्तक 'फूल और तितली' के लिए सम्मानित किया था।
परिवार
उन्होंने १९८२ में शकुन गुप्ता से शादी की थी और उनकी एक बेटी पल्लवी और दो बेटे सिद्धार्थ और रुचिर हैं। वह गुजरात राज्य के साबरकांठा जिल्ले के मुख्यमथक हिम्मतनगर में रहते है।
पैलीमोन
पैलीमोन(Palaemon)/ झींगा संघ आर्थ्रोपोडा  के वर्ग  क्रस्टेशिया  का प्राणी है। इसे झींगा मछली के नाम से भी जाना जाता है। यह नदी, तालाब, झील आदि के तल पर पाया जाता है ।  यह सर्वाहारी जंतु है ।
ईश्वर (भारतीय दर्शन)
पातंजल योगशास्त्र में भी ईश्वर परमगुरु या विश्वगुरु के रूप में माना गया है। इस मत में जीवों के लिए तारकज्ञानप्रदाता ईश्वर ही है। परन्तु जगत् का सृष्टिकर्ता वह नहीं है। इस मत में सृष्टि आदि व्यापार प्रकृतिपुरुष के संयोग से स्वभावत: होते हैं। ईश्वर की उपाधि प्रकृष्ट सत्व है। यह षड्विंशतत्व (२६) रूप पुरुषविशेष के नाम से प्रसिद्ध है। अविद्या आदि पाँच कलेश, शुभाशुभ कर्म, जाति, आयु और भोग का विपाक तथा आशय का संस्कार ईश्वर का स्पर्श नहीं कर सकते। पंचविंशतत्व रूप पुरुषतत्व से वह विलक्षण है। वह सदा मुक्त और सदा ही ऐश्वर्यसंपन्न है। निरीश्वर सांख्यों के मत में नित्यसिद्धि ईश्वर स्वीकृत नहीं है, परंतु उस मत में नित्येश्वर को स्वीकार न होने पर भी कार्येश्वर की सत्ता मानी जाती है। पुरुष विवेकख्याति का लाभ किए बिना ही वैराग्य के प्रकर्ष से जब प्रकृतिलीन हो जाता है तब उसे कैवल्यलाभ नहीं होता और उसका पुन: उद्भव अभिनव सृष्टि में होता है। प्रलयावस्था के अनन्तर वह पुरुष उद्बुद्ध होकर सर्वप्रथम सृष्टि के ऊर्ध्व में बुद्धिस्थरूप में प्रकाश को प्राप्त होता है। वह सृष्टि का अधिकारी पुरुष है और अस्मिता समाधि में स्थित रहता है।
योगी, 'अस्मिता' नामक संप्रज्ञात समाधि में उसी के साथ तादात्म्य लाभ करते हैं। उसका ऐश्वरिक जीवन अधिकार संपद् रूपी जीवन्मुक्ति की ही एक विशेष अवस्था है। प्रारब्ध की समाप्ति पर उसकी कैवल्यमुक्ति हो जाती है। नैयायिक या वैशेषिकसंमत ईश्वर आत्मरूपी द्रव्य है और वह सर्वज्ञ तथा सर्वशक्तिसंपन्न परमात्मा के नाम से अभिहित है। उसकी इच्छादि शक्तियाँ भी अनन्त हैं। वह सृष्टि का निमित्त कारण है। परमाणु पुंज सृष्टि के उपादान कारण हैं।
मीमांसक ईश्वर का अस्तित्व स्वीकार नहीं करते। वे भेद को अपौरुषेय मानते हैं और जगत् की सामूहिक सृष्टि तथा प्रलय भी स्वीकार नहीं करते। उक्त मत में ईश्वर का स्थान न सृष्टिकर्ता के रूप में है और न ज्ञानदाता के रूप में।
वेदान्त में ईश्वर सगुण ब्रह्म का ही नामांतर है। ब्रह्म विशुद्ध चिदानंदस्वरूप निरुपाधि तथा निर्गुण है। मायोपहित दशा में ही चैतन्य को ईश्वर कहा जाता है। चैतन्य का अविद्या से योग होने पर वह जीव हो जाता है। वेदांत में विभिन्न दृष्टिकोणों के अनुसार ब्रह्म, ईश्वर तथा जीवतत्व के विषय में अवच्छेदवाद, प्रतिबिंबवाद, आभासवाद आदि मत स्वीकार किए गए हैं। उनके अनुसार ईश्वरकल्पना में भी भेद हैं।
शैव मत में शिव को नित्यसिद्ध ईश्वर या महेश्वर कहा जाता है। वह स्वरूपत: चिदात्मक हैं और चित्-शक्ति-संपन्न हैं। उनमें सब शक्तियाँ निहित हैं। बिंदुरूप माया को उपादान रूप में ग्रहण कर शिव शुद्ध जगत् का निर्माण करते हैं। इसमें साक्षात्कर्तृत्व ईश्वर का ही है। तदुपरांत शिव माया के उपादान से अशुद्ध जगत् की रचना करते हैं, किंतु उसकी रचना साक्षात् उनके द्वारा नहीं होती, बल्कि अनन्त आदि विद्येश्वरों द्वारा परम्परा से होती है। ये विद्येश्वर सांख्य के कार्येश्वर के सदृश हैं, परमेश्वर के तुल्य नहीं। विज्ञानाकल नामक चिदणु माया तत्त्व का भेद कर उसके ऊपर विदेह तथा विकरण दशा में विद्यमान रहते हैं। ये सभी प्रकृति तथा माया से आत्मस्वरूप का भेदज्ञान प्राप्त कर कैवल्य अवस्था में विद्यमान रहते हैं। परंतु आणव मल या पशुत्व के निवृत्त न होने के कारण ये माया से मुक्त होकर भी शिवत्वलाभ नहीं कर पाते। परमेश्वर इस मल के परिपक्व होने पर उसके अनुसार श्रेष्ठ अधिकारियों पर अनुग्रह का संचार कर उन्हें बैंदव देह प्रदान कर ईश्वर पद पर स्थापित कर सृष्टि आदि पंचकृत्यों के संपादन का अधिकार भी प्रदान करता है। ऐसे ही अधिकारी ईश्वर होते हैं। इनमें जो प्रधान होते हैं वे ही व्यवहारजगत् में ईश्वर कहे जाते हैं। यह ईश्वर माया को क्षुब्ध कर मायिक उपादानों से ही अशुद्ध जगत् का निर्माण करता है और योग्य जीवों का अनुग्रहपूर्वक उद्धार करता है। ये ईश्वर अपना-अपना अधिकार समाप्त कर शिवत्वलाभ करते हैं। निरीश्वर सांख्य के समस्त कार्येश्वर और यहाँ के मायाधिष्ठाता ईश्वर प्राय: एक ही प्रकार के हैं। इस अंश में द्वैत तथा अद्वैत शैव मत में विशेष भेद नहीं है। भेद इतना ही है कि द्वैत मतों में परमेश्वर सृष्टि का निमित्त या कर्ता है, उसकी चित्शक्ति कारण है और बिंदु उपादान है। कार्येश्वर भी प्राय: उसी प्रकार का है- ईश्वर निमित्त रूप से कर्ता है, वामादि नौ शक्तियाँ उसकी कारण हैं तथा माया उपादान है। अद्वैत मत में निमित्त और उपादान दोनों अभिन्न हैं, जैसा अद्वैत वेदांत में है।
श्रीसंप्रदाय के अनुसार ईश्वर के पाँच रूप हैं- पर, व्यूह, विभव, अंतर्यामी और अर्चावतार। परमात्मा के द्वारा माया शक्ति में ईक्षण करने पर माया से जगत् की उत्पत्ति होती है। वासुदेव, संकर्षण, प्रद्युम्न तथा अनिरुद्व वस्तुत: परमात्मा के ही चार रूप हैं। ये चार व्यूह श्रीसंप्रदाय के अनुसार ही गौड़ीय संप्रदाय में भी माने जाते हैं। वासुदेव, षाड्गुण्य विग्रह हैं परंतु संकर्षणादि में दो ही गुण हैं। इस मत के अनुसार भगवान् के पूर्ण रूप स्वयं श्रीकृष्ण हैं और उनके विलास नारायणरूपी भगवान् हैं, परंतु गुणों की न्यूनता रहती है। प्रकाश में स्वरूप तथा गुण दोनों ही समान रहते हैं।
गीता के अनुसार ईश्वर पुरुषोत्तम या उत्तम पुरुष कहा जाता है। वही परमात्मा है। क्षर और अक्षर पुरुषों से वह श्रेष्ठ है। उसके परमधाम में जिसकी गति होती है उसका फिर प्रत्यावर्तन नहीं होता। वह धाम स्वयंप्रकाश है। वहाँ चंद्र, सूर्य आदि का प्रकाश काम नहीं देता। सब भूतों के हृदय में वह परमेश्वर स्थित है और वही नियामक है।
प्राचीन काल से ही ईश्वरतत्व के विषय में विभिन्न ग्रंथों की रचना होती आई है। उनमें से विचारदृष्टि से श्रेष्ठ ग्रंथों में उदयनाचार्य की न्यायकुसुमांजलि है। इस ग्रंथ में पाँच स्तवक या विभाग हैं। इसमें युक्तियों के साथ ईश्वर की सत्ता प्रमाणित की गई है। चार्वाक, मीमांसक, जैन तथा बौद्ध ये सभी संप्रदाय ईश्वरतत्व को नहीं मानते। न्यायकुसुमांजलि में नैयायिक दृष्टिकोण के अनुसार उक्त दर्शनों की विरोधी युक्तियों का खंडन किया गया है। उदयन के बाद गंगेशोपाध्याय ने भी तत्वचिंतामणि में ईश्वरानुमान के विषय में आलोचना की है। इसके अनंतर हरिदास तर्कवागीश, महादेव पुणतांबेकर आदि ने ईश्वरवाद पर छोटी-छोटी पुस्तकें लिखी हैं।
रामानुज संप्रदाय में यामुन मुनि के सिद्धित्रय में ईश्वरसिद्धि एक प्रकरण है। लोकाचार्य के तत्वत्रय में तथा वेदांतदेशिक के तत्वमुक्ताकलाप, न्यायपरिशुद्धि आदि में भी ईश्वरसिद्धि विवेचित है। यह प्रसिद्धि है कि खंडनखंडकार श्रीहर्ष ने भी 'ईश्वरसिद्धि' नामक कोई ग्रंथ लिखा था। शैव संप्रदाय में नरेश्वरपरीक्षा प्रसिद्ध ग्रंथ है। प्रत्यभिज्ञा दर्शन में ईश्वरप्रत्यभिज्ञाविमर्शिनी का स्थान भी अति उच्च है। इसके मूल में उत्पलाचार्य की कारिकाएँ हैं और उनपर अभिनवगुप्तादि विशिष्ट विद्वानों की टिप्पणियाँ तथा व्याख्याएँ हैं। बौद्ध तथा जैन संप्रदायों ने अपने विभिन्न ग्रंथों से ईश्वरवाद के खंडन का प्रयत्न किया है। ये लोग ईश्वर को नहीं मानते थे किन्तु सर्वज्ञ को मानते थे। इसीलिए ईश्वरतत्व का खंडन कर सर्वज्ञ सिद्धि के लिए इन संप्रदायों द्वारा ग्रंथ लिखे गए। महापंडित रत्नकीर्ति का 'ईश्वर-साधन-दूषण' और उनके गुरु गौड़ीय ज्ञानश्री का 'ईश्वरवाददूषण' तथा 'वार्तिक शतश्लोकी' व्याख्यान प्रसिद्ध हैं। ज्ञानश्री विक्रमशील विहार के प्रसिद्ध द्वारपंडित थे। जैनों में अकलंक से लेकर अनेक आचार्यों ने इस विषय की आलोचना की है। सर्वज्ञसिद्धि के प्रसंग में बौद्ध विद्वान् रत्नकीर्ति का ग्रंथ महत्वपूर्ण है। मीमांसक कुमारिल ईश्वर तथा सर्वज्ञ दोनों का खंडन करते हैं। परवर्ती बौद्ध तथा जैन पंडितों ने सर्वज्ञखंडन के अंश में कुमारिल की युक्तियों का भी खंडन किया है। क्रिया शैली भी दिनचर्या की भाषा का अध्ययन करने वाले व्यक्ति को अपनी तरफ आकर्षित करती हैं जो एक नई दिशा प्रदान करने वाली युक्ति होती है, ईश्वर शब्द नई दिशा है जो अपने घर से बाहर आ कर पूरी प्रथ्वी पर एक ओर स्वयं की सोच पर और दूसरी विश्वसनीय कर्म करने की समता ,जो पुराने ग्रंथ है गीता कई तरह के हर क्षेत्र युक्ति संगत हम ईश्वर को पा सकते हैं।
चरणागूंठ, गरुङ तहसील
चरणागूंठ, गरुङ तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
काण्डा तल्ला-कौ०-१, सतपुली तहसील
काण्डा तल्ला-कौ०-१, सतपुली तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
जैक ब्लैक
थॉमस जेकब "जैक" ब्लैक (Jack Black) (जन्म अगस्त 28, 1969) एक अमेरिकी अभिनेता, कॉमेडी अभिनेता, लेखक, निर्माता और गायक है। उनके अभिनय करियर को मुख्य रूप से कॉमेडी फिल्में दिखाया गया है। उन्हें गोल्डन ग्लोब पुरस्कार के लिए दो बार नामांकित किया गया था। वे विशेष रूप से सालो हाल (2001), स्कूल ऑफ़ रॉक (2003), किंग कांग (2005), द हॉलिडे (2006), कुंग फु पांडा (2008-2016), ट्रॉपिक थंडर (2008) और बर्नी (2011) जैसी फिल्मों में उनके अभिनय के लिए प्रसिद्ध है
मसौढी गाँव, पालीगंज (पटना)
मसौढी पालीगंज, पटना, बिहार स्थित एक गाँव है।
फ्रीलैंडगंज
फ्रीलैंडगंज (Freelandgunj) भारत के गुजरात राज्य के दाहोद ज़िले में स्थित एक नगर है।
मित्र
नवें आदित्य हैं मित्र- विश्व के कल्याण हेतु तपस्या करने वाले, साधुओं का कल्याण करने की क्षमता रखने वाले हैं मित्र देवता हैं। ये 12 आदित्य सृष्टि के विकास क्रम में महत्वपूर्ण भूमिका निभाते हैं।
व्यावसायिक पर्यावरण
माइक्रोएन्वायरमेंट उन शक्तियों को संदर्भित करता है जो कम्पनी की करीबी होती हैं और उसके ग्राहकों की सेवा करने की क्षमता को प्रभावित करती हैं। इसमें स्वयं कम्पनी, उसके आपूर्तिकर्ता, विपणन बिचौलिये, उपभोक्ता बाजार, प्रतिद्वंद्वी और जनता शामिल है।
माइक्रोएन्वायरमेंट का कम्पनी पहलू कम्पनी के आंतरिक वातावरण को दर्शाता है। इसमें सभी विभाग जैसे प्रबंधन वित्त, अनुसंधान और विकास, खरीद, संचालन और लेखांकन शामिल हैं। इनमें से प्रत्येक विभाग का प्रभाव विपणन निर्णय पर पड़ता है। उदाहरण के लिए, अनुसंधान और विकास ने यह दर्शाया है कि एक उत्पाद कितनी विशेषताओं को प्रदर्शित कर सकता है और लेखांकन, विपणन योजना और बजट के वित्तीय पक्ष को मंजूरी देता है।
एक कम्पनी के आपूर्तिकर्ता भी माइक्रोएन्वायरमेंट के एक महत्वपूर्ण पहलू है क्योंकि आपूर्ति प्राप्त करने में थोड़ी सी भी देरी उपभोगता के असंतोष को परिणामित कर सकता है। विपणन प्रबंधक को आपूर्तिकर्ताओं के साथ आपूर्ति उपलब्धता और लेनदेन के अन्य तरीकों पर नजर रखना चाहिए ताकि यह सुनिश्चित किया जा सके कि एक मजबूत ग्राहक संबंध बनाने के लिए ग्राहकों को उत्पाद आवश्यक समय सीमा के अंदर वितरित किया जा सके.
विपणन बिचौलिये से तात्पर्य पुनर्विक्रेताओं, भौतिक वितरण कंपनियों, विपणन सेवा एजेंसियों और वित्तीय बिचौलियों से होता है। ये वे लोग होते हैं जो कम्पनी को उसके उत्पादों को अंतिम खरीदारों तक पहुंचाने के लिए प्रचार करने, बेचने और वितरित करने में सहायता करते हैं। पुनर्विक्रेता वे होते हैं जो कम्पनी के उत्पादों को एकत्रित करते और बेचते हैं। वे ग्राहकों को किए गए वितरण को मिलाते हैं और वाल मार्ट, टारगेट और बेस्ट बाए जैसी जगहों को शामिल करते हैं। गोदामों जैसे स्थान भौतिक वितरण कंपनियां होती हैं जो कम्पनी के उत्पाद का भंडारण करती हैं और उसे उसके मूल से गंतव्य तक पहुंचाती है। विपणन सेवा एजेंसियां ऐसी कंपनियां हैं जो विपणन अनुसंधान आयोजित करने, विज्ञापन और परामर्श जैसी सेवाएं प्रदान करती है। वित्तीय बिचौलिये संस्थान होते हैं जैसे कि बैंक, क्रेडिट कम्पनियां और बीमा कंपनियां.
माइक्रोएन्वायरमेंट का एक अन्य पहलू है ग्राहक. विभिन्न प्रकार के ग्राहक बाजार होते हैं जिनमें शामिल है उपभोक्ता बाजार, व्यापार बाज़ार, सरकारी बाजार अंतरराष्ट्रीय बाजार, और पुनर्विक्रेता बाजार. उपभोक्ता बाजार में वे लोग शामिल हैं जो अपने नीजी इस्तेमाल के लिए या घर में उपयोग करने के लिए माल या सेवाएं खरीदते हैं। व्यापार बाजार में वे लोग शामिल हैं जो बाजार में बेचने के लिए स्वयं का उत्पाद बनाने में आवश्यक माल और सेवाएं खरीदते हैं। यह पुनर्विक्रेता बाजार से अलग है जिसमें ऐसे कारोबार शामिल हैं जो लाभ हेतु माल को पुनः बेचने के लिए खरीदते हैं। ये वही कम्पनियां हैं जिन्हें बाज़ारू बिचौलिए के रूप में उल्लेखित किया जाता है। सरकारी बाजार में सरकारी एजेंसियां शामिल होती हैं जो सार्वजनिक सेवाओं को उत्पादित करने के लिए माल खरीदती हैं या उन लोगों को देती हैं जिन्हें उनकी जरूरत है। अंतरराष्ट्रीय बाजार में शामिल है अन्य देशों में खरीदार और पूर्व उल्लिखित वर्गों के ग्राहक.
माइक्रोएन्वायरमेंट में प्रतियोगी भी एक कारक होते हैं और इनमें शामिल होते हैं माल और सेवाओं की समान पेशकश करने वाली कंपनियां. प्रतिस्पर्धा में बने रहने के लिए एक कम्पनी को अपने आकार और उद्योग के स्तर को ध्यान में रखते हुए यह सोचना चाहिए कि उनका सबसे बड़ा प्रतिद्वंद्वी कौन है। उस कम्पनी को अपने प्रतिद्वंद्वियों पर एक रणनीतिक साख विकसित करनी चाहिए.
माइक्रोएन्वायरमेंट का अंतिम पहलू है जनता, जो कोई भी ऐसा समूह होता है जिसका संगठन के अपने लक्ष्यों को पूरा करने की क्षमता में दिलचस्पी या प्रभाव होता है। उदाहरण के लिए, वित्तीय जनता एक कम्पनी की धन प्राप्त करने की क्षमता में बाधा उत्पन्न करके कम्पनी के मौजूदा ऋण स्तर को प्रभावित कर सकती है। मीडिया जनता में शामिल हैं अखबार और पत्रिकाएं जो कम्पनी के विषय में रुचिकर लेखों और ग्राहकों की राय को प्रभावित करने वाले संपादकीय को प्रकाशित कर सकते हैं। सरकारी जनता ऐसे नियम और कानून पारित कर सकती हैं जो कम्पनी के कार्यों पर प्रतिबंध लगा सकते हैं। नागरिक-कार्रवाई जनता में शामिल है पर्यावरण समूह और अल्पसंख्यक समूह जो कम्पनी की कार्यप्रणाली पर सवाल कर सकते हैं और उन्हें जनता के संज्ञान में ला सकते हैं। स्थानीय जनता, पड़ोस और सामुदायिक संगठन होते हैं और यह भी स्थानीय क्षेत्र पर एक कम्पनी के प्रभाव पर और उनके कार्यों की जिम्मेदारी के स्तर पर सवाल कर सकते हैं। आम जनता कम्पनी को बहुत बड़े पैमाने पर प्रभावित कर सकती है क्योंकि उनके दृष्टिकोण में कोई बदलाव चाहे वह सकारात्मक हो या नकारात्मक, बिक्री के बढ़ने या घटने का कारण बन सकता है क्योंकि आम जनता अक्सर कम्पनी का ग्राहक आधार होती है। और अंततः वे लोग जो कम्पनी के भीतर कार्यरत हैं और कम्पनी के उत्पाद के संगठन निर्माण के साथ जुड़े हुए हैं।
मैक्रोएन्वायरमेंट उन सभी बलों को संदर्भित करता है जो अधिकांश समाज का एक हिस्सा हैं और माइक्रोएन्वायरमेंट को प्रभावित करता है। इसमें जनसांख्यिकी, अर्थव्यवस्था, प्राकृतिक बलों, प्रौद्योगिकी, राजनीति और संस्कृति जैसी अवधारणाएं शामिल हैं।
जनसांख्यिकी आकार, घनत्व, स्थान, उम्र, लिंग, जाति और व्यवसाय के आधार पर मानव आबादी के अध्ययन को संदर्भित करता है। यह विपणकों के अध्ययन करने के लिए एक बहुत ही महत्वपूर्ण कारक है और यह आबादी को बाजार खंडों और लक्षित बाजार में विभाजित करने में सहायता करता है। जनसांख्यिकी का एक उदाहरण है जन्म के वर्ष के अनुसार लोगों के समूहों को वर्गीकृत करना. इन वर्गीकरणों को बेबी बूमर के नाम से संदर्भित किया जाता है, जिनका जन्म 1946 से 1964 के बीच हुआ था, जेनरेशन X, जिनका जन्म 1965 और 1976 हुआ था, जेनरेशन Y, जिनका जन्म 1977 और 1994 के बीच हुआ था। प्रत्येक वर्गीकरण की अलग-अलग विशेषताएं और कारण होते हैं जिन्हें वे महत्वपूर्ण समझते हैं। यह विपणकों के लिए फायदेमंद हो सकता है क्योंकि अब वे यह तय कर सकते हैं कि उनके उत्पाद से सबसे अधिक लाभ किसको होगा और वे अपनी विपणन योजना को काट छांट कर उस खंड को आकर्षित करने के लिए तैयार कर सकते हैं। जनसांख्यिकी उन कई पहलुओं को शामिल करता है जो विपणकों के लिए महत्वपूर्ण हैं और जिनमें शामिल है परिवार की गतिशीलता, भौगोलिक परिवर्तन, कार्य बल में परिवर्तन और किसी भी दिए गए क्षेत्र में विविधता के स्तर.
प्राकृतिक वातावरण मैक्रोएन्वायरमेंट का एक और महत्वपूर्ण कारक है। इसमें एक कम्पनी के द्वारा इनपुट के रूप में इस्तेमाल प्राकृतिक संसाधन शामिल हैं जो उनकी विपणन गतिविधियों को प्रभावित करता है। इस क्षेत्र में चिंता का विषय है बढ़ता हुआ प्रदूषण, कच्चे माल की कमी और बढ़ता हुआ सरकारी हस्तक्षेप. जैसे-जैसे कच्चे माल की तेजी से कमी होती जाती है, एक कम्पनी के उत्पाद बनाने की क्षमता बहुत कठिन होती जाती है। इसके अलावा, प्रदूषण एक कम्पनी की प्रतिष्ठा को नकारात्मक रूप से प्रभावित कर सकता है यदि उन्हें पर्यावरण को नुकसान पहुंचने के लिए जाना जाता है। अंतिम चिंता का विषय है सरकारी हस्तक्षेप जो कम्पनी के अपने लक्ष्यों को पूरा करने को बेहद कठिन बना देता है क्योंकि नियम और अधिक सख्त हो जाते हैं।
तकनीकी वातावरण, मैक्रोएन्वायरमेंट में शायद एक सबसे तेजी से बदले वाले कारकों में से एक है। इसमें शामिल है एंटीबायोटिक दवाओं और शल्य चिकित्सा से परमाणु मिसाइलों और रासायनिक हथियारों से लेकर ऑटोमोबाइल और क्रेडिट कार्ड में हो रहे सभी विकास. जैसे-जैसे इन बाज़ारों का विकास होता है ये नए बाजारों को और प्रयोग के लिए नए उत्पादों को जन्म दे सकते हैं। इसमें कम्पनी को दूसरों से आगे रहने की और अपने स्वयं के प्रौद्योगिकी अद्यतन की जानकारी देने की भी जरूरत होती है। उन्हें उप-नीतियों के विषय में भी जानकारी होना आवश्यक है ताकि वे अगली बड़ी चीज़ का हिस्सा बन सके, बजाये इसके कि वे पुरानी हो जाए और आर्थिक रूप से इसका परिणाम भुगते.
राजनीतिक माहौल में शामिल है सभी कानून, सरकारी एजेंसियां और वे समूह जो समाज के भीतर के अन्य संगठनों और व्यक्तियों को प्रभावित या शामिल करते हैं। विपणकों के लिए यह महत्वपूर्ण है कि वे इन प्रतिबंधों की जानकारी रखें क्योंकि ये जटिल हो सकते हैं। कुछ उत्पाद राज्य और संघीय कानून दोनों के द्वारा विनियमित किए जाते हैं। कुछ उत्पादों के लिए यह भी प्रतिबंध है कि इसका लक्ष्य बाजार क्या होगा, उदाहरण के लिए, सिगरेट का विपणन छोटे बच्चों के लिए नहीं किया जाना चाहिए. एकाधिकार और अचेतन संदेशों पर भी कई प्रतिबंध हैं। चूंकि कानून और विनियम अक्सर बदलते रहते हैं, इसपर नज़र रखना विपणक के लिए बहुत महत्वपूर्ण पहलू है।
मैक्रोएन्वायरमेंट का अंतिम पहलू है सांस्कृतिक वातावरण, जिसमें शामिल है लोगों के एक समूह की संस्थाएं और बुनियादी मूल्य और मान्यताएं. इनको आगे मूल मान्यताओं के रूप में वर्गीकृत किया जा सकता है, जो एक पीढ़ी से दूसरी पीढ़ी को मिलते हैं और जिन्हें बदलना बहुत मुश्किल होता है और द्वितीयक मान्यता, जो आसानी से प्रभावित हो सकती है। एक विपणक के रूप में, इन दोनों के बीच के फर्क को जानना और अपने विपणन अभियान को एक लक्षित दर्शकों के मूल्यों को दर्शाने पर केंद्रित किया जाना जरूरी है।
विपणन पर्यावरण के साथ निपटते समय एक कम्पनी के लिए सक्रिय बनना महत्वपूर्ण होता है। ऐसा करके, वे उस प्रकार का माहौल तैयार कर सकते हैं जिसमें वे स्वयं फल-फूल सकें और अधिक ग्राहक क्षमता वाले क्षेत्रों में विपणन द्वारा अधिक कुशल बन सकते हैं। मैक्रो और माइक्रोएन्वायरमेंट, दोनों पर बराबर ज़ोर देना और उनके भीतर होने वाले परिवर्तनों के अनुसार प्रतिक्रिया करना महत्वपूर्ण है।
बधवा ताहिर गाँव, फूलपुर (इलाहाबाद)
बधवा ताहिर फूलपुर, इलाहाबाद, उत्तर प्रदेश स्थित एक गाँव है।
शिकायत निवारण प्रणाली
किसी भी लोकतंत्र में नागरिक अधिकांशतः सरकारी एजेंसियों द्वारा उपलब्ध कराई गई सेवाओं और सुविधाओं पर निर्भर रहते हैं और उन्हें प्रायः इन एजेंसियों के साथ व्यवहार करने में समस्याओं का सामना करना पड़ता है। इन विभागों या एजेंसियों द्वारा सेवाएँ प्रदान करने में देरी और उत्पीड़न समस्या उत्पन्न करते हैं जिससे लोगों में अस्ंतोष पैदा होता है। शिकायत निवारण तंत्र इन समस्याओं से निपटने और बड़े पैमाने पर लोगों हेतु सेवाओं में सुधार सुनिश्चित करने के लिये एक महत्त्वपूर्ण साधन/प्रक्रिया है।
तोंतोलि, अदिलाबादु मण्डल
तोंतोलि, अदिलाबादु मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
पायगोपोडिडाए
पायगोपोडिडाए (Pygopodidae) छिपकलियों के गेक्को उपगण के अंतर्गत एक जीववैज्ञानिक कुल है, जिसमें 2 उपवंशों में 35 से अधिक जातियाँ सम्मिलित हैं। यह ऑस्ट्रेलिया और नया गिनी में मिलती हैं। यह पगहीन छिपकलियाँ होती है, और टांगे न होने के कारण अक्सर इन्हें देखने में गलती से साँप समझ लिया जाता है, हालांकि यह बिलकुल भिन्न हैं।
कसबा, पूर्णिया
कसबा (Kasba) भारत के बिहार राज्य के पूर्णिया ज़िले में स्थित एक नगर है। यह पूर्णिया से पूर्वोत्तर दिशा में स्थित है और उस नगर का उपनगर बन चुका है।
मल्होत्रा
मल्होत्रा या मेहरोत्रा खत्री गोत्र/उपजाति है। इसका प्रयोग उपनाम के रूप में होता है। इस उपनाम वाले उल्लेखनीय लोगों की सूची जिनका इस जाति से सम्बद्ध हो भी सकता और नहीं भी, निम्नलिखित है:-
कठनौाली, चम्पावत तहसील
कठनौाली, चम्पावत तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
चौरसों, गरुङ तहसील
चौरसों, गरुङ तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
सनिधातृ
कौटिल्य के अर्थशास्त्र में वित्त संबंधित दो प्रमुख अधिकारियों का उल्लेख है जिनके नाम 'समाहतृ' अथवा समाहर्ता तथा 'सनिधातृ' अथवा संनिधाता हैं। उनके कर्तव्यों का भी इसी ग्रंथ में उल्लेख मिलता है। वैदिक काल में भी "समगृहिर्तृ" तथा "भाग दुग्ध" नामक पदाधिकारी वित्त तथा आय का लेखा ब्योरा रखते थे। यह संभव है कि वैदिक सगृहितृ तथा कौटिल्य के सनिधातृ का कार्यक्षेत्र एक ही रहा हो।
माल्टा ज्वर
माल्टा ज्वर (Malta Fever) एक अत्यन्त संक्रामक रोग है, जो ब्रूसेला (Brucella) जाति के जीवाणु द्वारा उत्पन्न होता है। इसे मेडिटरेनियन ज्वर, ब्रूसिलोलिस (Brucellosis), या अंडुलेंट (undulent) ज्वर भी कहते हैं। यह एक पशुजन्यरोग है। मनुष्यों में पालतू जानवरों, जैसे मवेशी कुत्ते या सूअर आदि, द्वारा इसका संचारण होता है। इन संक्रमित पशुओं का दूध पीने, मांस खाने या इनके स्रावों (secretions) के सम्पर्क में आने से इसका संक्रमण हो सकता है। रोग की तीव्रावस्था में ज्वर, पसीना, सुस्ती तथा शरीर में दर्द रहता है और कभी-कभी यह महीनों तक जीर्ण रूप में चलता रहता है। रोग द्वारा मृत्यु की संख्या अधिक नहीं है, किंतु रोग शीघ्र दूर नहीं होता। राइट (Wright) ने सन् १८९७ में ब्रूसलोसिस रोग के समूहन (agglntination) परीक्षण का वर्णन किया।
ब्रूसेला की तीन किस्में ज्ञात हैं, जो जानवरों की तीन जातियों में पाई जाती है: बकरी में ब्रूसेला मेलिटेन्सिस (Br.Melitensis), सूअर में ब्रूसेला सूई (Br. Suis) तथा मवेशी में ब्रू० ऐबारटस (Br. Abortus)। संक्रमण जानवरों के दूध पीने से मनुष्य में रोग का संचार होता है। उद्भवन काल ५ से २१ दिन है। कभी कभी रोग के लक्षण प्रत्यक्ष होने में ६ से ९ माह तक लग जाते है। उग्र रूप में ज्वर, ठंड़ के साथ कँपकँपी तथा पसीना होता है। जीर्ण रूप में धीरे-धीरे लक्षण प्रकट होते हैं। इस रोग के तथा इंफ्लुएंजा, मलेरिया, तपेदिक, मोतीझरा आदि रोगों के लक्षण आपस में मिलने के कारण विशेष समूहन परीक्षा तथा त्वचा में टीका परीक्षण से रोग निदान होता है।
चिकित्सा में उचित परिचर्या तथा सल्फोनेमाइड, स्ट्रेप्टोमाइसिन आदि का प्रयोग होता है। रोग प्रतिषेध के लिये पास्चूरीकृत दूध को काम में लाना चाहिए।
पशुओं का छूतदार गर्भपात (ब्रुसिल्लोसिस)
जीवाणु जनित इस रोग में गोपशुओं तथा भैंसों में गर्भवस्था के अन्तिम त्रैमास में गर्भपात हो जाता है। जैसा ऊपर बताया गया है, यह रोग पशुओं से मनुष्यों में भी आ सकाता है। मनुष्यों में यह उतार-चढ़ाव वाला बुखार (अज्युलेण्ट फीवर) नामक बीमारी पैदा करता है। पशुओं में गर्भपात से पहले योनि से अपारदर्शी पदार्थ निकलता है तथा गर्भपात के बाद पशु की जेर रुक जाती है। इसके अतिरिक्त यह जोड़ों में आर्थ्रायटिस (जोड़ों की सूजन) पैदा के सकता है।